**Gwasanaeth Opsiynau Tai**

**Beth i’w wneud os ydych yn anhapus gyda’ch penderfyniad ar ddigartrefedd**

**Beth i’w wneud pan gewch eich hysbysiad asesu digartrefedd**

* Darllen y llythyr a gwneud yn siŵr eich bod yn deall beth mae’n ei olygu i chi a’ch teulu.
* Os ydych yn ansicr beth mae’r penderfyniad yn ei olygu, cysylltu â’ch Swyddog Opsiynau Tai a all esbonio pam y gwnaed y penderfyniad.
* Trafod gyda’ch Swyddog Opsiynau Tai os teimlwch fod unrhyw wybodaeth ar goll neu os yw eich amgylchiadau wedi newid.
* Os ydych yn anhapus gyda’r penderfyniad, mae gennych hawl gofyn i swyddog annibynnol ei adolygu.
* **Cofiwch ofyn i ni os nad ydych yn siŵr**

**Sut gallaf wneud cais am adolygiad?**

* Gallwch wneud cais am adolygiad os nad ydych yn hapus gyda’ch penderfyniad digartrefedd. Bydd y llythyr yn esbonio sut i wneud hyn.
* Gallwch hefyd ofyn i rywun eich cynorthwyo, tebyg i ffrind, perthynas neu weithiwr cymorth.
* Bydd Shelter Cymru hefyd yn eich helpu i apelio a rhoi cyngor am ddim i chi. Llinell gymorth Shelter - **08000 495 495**(9.30am – 4.00pm dydd Llun i ddydd Gwener)

**Beth sy’n digwydd nesaf?**

Bydd Uwch Swyddog yn adolygu’r penderfyniad i wirio y cafodd ei wneud yn iawn a bydd yn newid unrhyw benderfyniad anghywir.

Byddant yn ystyried yr holl wybodaeth a dogfennau a roddwyd ar eich achos, felly mae’n bwysig eich bod yn dweud yn glir pam eich bod yn anghytuno gyda’r penderfyniad a rhoi unrhyw wybodaeth i gefnogi heb oedi.

**Beth os wyf yn hapus gyda phenderfyniad yr adolygiad?**

Mae gennych hawl apelio i’r Llys Sirol ar bwynt o gyfraith os ydych yn anfodlon gyda chanlyniad eich apêl neu benderfyniad cynharach. Rhaid i apêl gael ei gwneud o fewn 21 diwrnod o’r hysbysiad am ganlyniad eich apêl.

Gan fod hon yn broses gyfreithiol dylech ofyn am gyngor gan gyfreithiwr neu asiantaeth fel Shelter Cymru, Canolfan Gynghori The Speakeasy neu Cyngor ar Bopeth.

**Cyngor Bwrdeistref Sirol Blaenau Gwent,**

**Canolfan Cyngor Tai,**

**20 Stryd yr Eglwys,**

**Glynebwy,**

**Gwent, NP23 6BG**

**Rhif Ffôn: (01495) 354600 (opsiwn 2) E-bost:** **Housing@blaenau-gwent.gov.uk**